Source: https://www.slov-lex.sk/legislativne-procesy?p_p_mode=view&_processDetail_WAR_portletsel_rok=2016&p_p_lifecycle=0&_processDetail_WAR_portletsel_typ=LP&delta=20&_processDetail_WAR_portletsel_cislo=1062&_processDetail_WAR_portletsel_elementID=2a0175a8-730a-4c0f-9c2c-aede794f72c3&_processDetail_WAR_portletsel_action=pridajPripomienkuForm&p_p_state=normal&p_p_id=processDetail_WAR_portletsel&orderByType=asc&cur=3
Timestamp: 2020-08-12 16:12:30+00:00
Document Index: 8453900

Matched Legal Cases: ['§ 9', '§ 20', '§ 20', '§ 20', '§ 20', '§ 22', '§ 21', '§ 22', '§ 22', '§ 25', '§ 25', '§ 23', '§ 23', '§ 2', '§ 23', '§ 2', '§ 2', '§ 10', '§ 5', '§ 10', '§ 12', '§ 5', '§ 5', '§ 10', '§ 12', '§ 44', '§ 44', '§ 44', '§ 2', '§ 2', '§ 11', '§ 12', '§ 5', '§ 10', '§ 12', '§ 2', '§ 11', '§ 19', '§ 20', '§ 28', '§ 8', '§ 44', '§ 3', '§ 12', '§ 14', '§ 20', '§ 26', '§ 28', '§ 24', '§ 45']

Ukazujem 41 - 60 z 149 výsledkov.
SPPK (Slovenská poľnohospodárska a potravinárska komora) § 9 ods. 1 písm. f) zaradenie žiadosti o poskytnutie podpory do opatrení s jednoročnými a viacročnými záväzkami Navrhujeme, aby boli procesy v prípade tohto rozhodovania PPA upravené buď v tomto zákone alebo, aby sa na ne vzťahoval zákon č. 71/1967 Zb. – v opačnom prípade toto konanie PPA nemá zákonnú oporu, žiadateľovi vznikajú v priebehu tohto konania určité práva a povinnosti, ktoré nie sú nikde upravené, tzn. žiadateľ nemôže účinne obhajovať svoje práva a riadne plniť svoje povinnosti. Zdôvodnenie: V texte pripomienky Zásadná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) § 20 ods. 7 písm. a) V § 20 ods. 7 písm. a) navrhujeme na konci vety slová: „oblasti rastlinnej výroby, živočíšnej výroby“ nahradiť slovom: „poľnohospodárstve a potravinárstve“. Odôvodnenie: Vzhľadom na iné oblasti uvedené v texte ustanovenia je citovaná špecifikácia len na rastlinnú alebo živočíšnu výrobu príliš úzka. Zásadná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) § 20 ods. 7 písm. a) V § 20 ods. 7 písm. a) navrhujeme za slová „učebnom odbore“ doplniť slová: „alebo študijnom odbore“. Odôvodnenie: Na stredných školách sa pripravujú žiaci v učebných, ale aj študijných odboroch. Potrebné zahrnúť aj odbory, ktoré končia maturitnou skúškou, teda študijné odbory. Zásadná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) 22 ods. 5 V § 22 ods. 5 navrhujeme slová: „najneskôr do vydania rozhodnutia“ nahradiť slovami: „do 15 dní odo dňa, kedy sa účastník konania dozvedel o dôvode, pre ktorý je možné zamestnanca konajúceho orgánu vylúčiť“. Zásadná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) § 21 ods. 1 Návrh zákona v jeho druhej časti neupravuje napríklad obnovu konania. V uvedenom prípade resp. obdobných prípadoch požadujeme použitie všeobecného predpisu o správnom konaní. Odôvodnenie: V texte pripomienky. Zásadná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) § 22 ods. 8 Navrhujeme vypustiť odsek 8 v § 22. Odôvodnenie Pripomienka s cieľom umožniť uplatnenie opravných prostriedkov voči predmetnému rozhodnutiu, najmä za účelom nápravy v prípade pochybenia nadriadeného zamestnanca Zásadná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) § 25 ods. 1 Vzhľadom na to, že z ustanovenia § 25 ods. 1 a iných ustanovení návrhu zákona nie je zrejmé, čo predstavujú „osobitne naliehavé úkony“, žiadame doplniť vymedzenie tohto pojmu v návrhu zákona alebo uviesť odkaz na ustanovenie, ktoré tento pojem bližšie definuje. Zároveň žiadame predmetnú lehotu predĺžiť. Odôvodnenie: Z dôvodu právnej istoty adresáta právnej normy ako aj z dôvodu obavy, že 5 dňová lehota nie je postačujúca na riadne vykonanie úkonov. Zásadná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) § 23 Ustanovenia § 23 navrhujeme upraviť v zmysle pripomienky komory k § 2 písm. g). Zároveň navrhujeme odsek 1 v § 23 vypustiť. Odôvodnenie: Z dôvodu odstránenia duplicitnej právnej úpravy pojmu žiadateľ, nakoľko ho definuje § 2, a súčasne z dôvodu pripomienky komory k § 2 písm. g). Zásadná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) Všeobecná pripomienka k návrhu zákona ako celku, najmä k jeho druhej časti Novo navrhované ustanovenia tohto zákona možno nazvať legislatívnym „experimentom“, ktorý výrazne negatívne zasahuje do procesných práv žiadateľov. Každý takýto procesný predpis (alebo ustanovenia) by mal upravovať práva a povinnosti fyzických a právnických osôb v oblasti výkonu verejnej správy, a samozrejme postup orgánu verejne moci pri rozhodovaní o práve alebo povinnosti konkrétnej fyzickej alebo právnickej osoby. Návrh zákona žiaľ, v porovnaní so správnym poriadkom, ukracuje fyzické a právnické osoby vo svojich právach. Novo navrhované znenie zákona porušuje všetky podstatné zásady a princípy (napr. materiálnej pravdy, aktívnej súčinnosti fyzických a právnických osôb, voľného hodnotenia dôkazov, výchovného pôsobenia konania a zásadu zákonnosti), na základe ktorých „funguje“ konanie podľa správneho poriadku, a ktorých výsledkom by malo byť zákonné rozhodnutie. Rozhodovacia činnosť, ktorá je navrhnutá aj v tomto zákone, sa musí uskutočňovať podľa určitých procesných pravidiel, ktoré na jednej strane umožňujú efektívny postup orgánu verejnej moci v konaní, a na druhej strane fyzickým a právnickým osobám garantujú nevyhnutné práva na ochranu ich záujmov – a práve navrhovanými ustanovenia sú tieto práva fyzických a právnických osôb (v ustanoveniach nazývaní aj ako žiadatelia) neadekvátne a až v rozpore s princípmi právneho štátu ukracované. Tieto novo navrhované ustanovenia sú zamerané proti žiadateľom, o ktorých právach orgán verejnej moci rozhoduje. Navyše, oproti správnemu poriadku bolo neopodstatnene vypustených mnoho ustanovení, ktoré sú pri rozhodovaní orgánu verejnej moci nenahraditeľné. Tieto vypustené ustanovenia súvisia aj s ostatnými ustanoveniami, ktoré normotvorca v tomto návrhu zákona ponechal (resp. upravil v prospech štátnych orgánov a v neprospech žiadateľov) a sú spoločne nepriamo previazané. Nakoľko správny poriadok patrí medzi najpoužívanejšie právne predpisy v právnom poriadku SR, kde k jeho aplikácií dochádza od úrovne obce až po úroveň ústredných orgánov štátnej správy, nie je možné, aby bol tento predpis nahradený takýmto spôsobom. Správny poriadok mal len minimálny počet noviel, vznikol v období iného politického a ekonomického zriadenia – a aj napriek tomu tu dodnes je a efektívne sa uplatňuje. Z vyššie uvedených dôvodov preto navrhujeme, aby sa konanie o rozhodovaní o poskytnutí podpory v poľnohospodárstve a rozvoji vidieka riadilo (tak ako doposiaľ) zákonom č. 71/1967 Zb. Ako druhú alternatívu navrhujeme, aby sa konanie o rozhodovaní o poskytnutí podpory v poľnohospodárstve a rozvoji vidieka riadilo zákonom č. 71/1967 Zb., pričom môžu byť niektoré ustanovenia správneho poriadku (po riadnom a serióznom zvážení a rozanalyzovaní) vypustené alebo nahradené, príp. môžu byť niektoré ustanovenia doplnené, a to v súvislosti so špecifikami poskytovania podpôr do poľnohospodárstva a rozvoja vidieka, ale určite nie v súvislosti s úmyselným zvýhodňovaním orgánu verejne moci a absurdným znevýhodňovaním žiadateľov. Zdôvodnenie: V texte pripomienky. Zásadná pripomienka Odoslaná 9.1.2017 Detail
OAPSVLÚVSR (Odbor aproximácie práva sekcie vládnej legislatívy Úradu vlády SR) K poznámkam pod čiarou 1. V poznámke pod čiarou č. 1 žiadame vypustiť slová „(Text s významom pre EHP)“ a slová „v platnom znení“. Uvedená pripomienka platí pre celý predkladaný návrh. Obyčajná pripomienka Odoslaná 9.1.2017 Detail
OAPSVLÚVSR (Odbor aproximácie práva sekcie vládnej legislatívy Úradu vlády SR) K poznámkam pod čiarou 3. V poznámke pod čiarou č. 7 pri citácií nariadenia (EÚ) č. 1407/2013 žiadame vypustiť slová „(Text s významom pre EHP)“. Ďalej pri citácií nariadenia (EÚ) č. 702/2014 žiadame vypustiť slová „v platnom znení“. Uvedené pripomienky platia pre celý predkladaný návrh. Obyčajná pripomienka Odoslaná 9.1.2017 Detail
MFSR (Ministerstvo financií Slovenskej republiky) § 10 Žiadam zosúladiť terminológiu § 5 ods. 1 až 3, § 10 a § 12 ods. 14 s terminológiou zákona o rozpočtových pravidlách, podľa ktorého sa s účinnosťou od 1. januára 2018 bude používať iba pojem „samostatný účet“ v príslušnom gramatickom tvare. Obyčajná pripomienka Odoslaná 9.1.2017 Detail
MFSR (Ministerstvo financií Slovenskej republiky) § 5 Žiadam zosúladiť terminológiu § 5 ods. 1 až 3, § 10 a § 12 ods. 14 s terminológiou zákona o rozpočtových pravidlách, podľa ktorého sa s účinnosťou od 1. januára 2018 bude používať iba pojem „samostatný účet“ v príslušnom gramatickom tvare. Obyčajná pripomienka Odoslaná 9.1.2017 Detail
OAPSVLÚVSR (Odbor aproximácie práva sekcie vládnej legislatívy Úradu vlády SR) K poznámkam pod čiarou 4. V poznámke pod čiarou č. 11 doplniť za slová „vykonávacieho nariadenia“ slovo „Komisie“. Obyčajná pripomienka Odoslaná 9.1.2017 Detail
SPPK (Slovenská poľnohospodárska a potravinárska komora) § 44 ods. 3 V prípade § 44 ods. 3 ide o nadbytočné ustanovenie. Odôvodnenie: podľa § 44 ods. 1 sa všeobecne záväzný predpis o správnom konaní uplatňuje, ak zákon neustanovuje inak. Obyčajná pripomienka Odoslaná 9.1.2017 Detail
OAPSVLÚVSR (Odbor aproximácie práva sekcie vládnej legislatívy Úradu vlády SR) § 2 písm. l V § 2 písm. l) návrhu zákona žiadame za slovom „zákona“ dať čiarku. Obyčajná pripomienka Odoslaná 9.1.2017 Detail
MFSR (Ministerstvo financií Slovenskej republiky) § 11 Znenie odseku 7, vzhľadom na prijatie zákona o trestnej zodpovednosti právnických osôb, je potrebné doplniť tak, aby bolo zrejmé, že správa o zistenej nezrovnalosti sa nebude predkladať ani v prípade, ak je samotný prijímateľ ako právnická osoba podozrivý zo spáchania trestného činu. Obyčajná pripomienka Odoslaná 9.1.2017 Detail
MFSR (Ministerstvo financií Slovenskej republiky) § 12 Žiadam zosúladiť terminológiu § 5 ods. 1 až 3, § 10 a § 12 ods. 14 s terminológiou zákona o rozpočtových pravidlách, podľa ktorého sa s účinnosťou od 1. januára 2018 bude používať iba pojem „samostatný účet“ v príslušnom gramatickom tvare. Obyčajná pripomienka Odoslaná 9.1.2017 Detail
MFSR (Ministerstvo financií Slovenskej republiky) Všeobecne Návrh je potrebné zosúladiť s Legislatívnymi pravidlami vlády SR (ďalej len „LPV“) a s ich prílohami (napríklad v § 2 písm. u), § 11 ods. 6 úvodnej vete, § 19 ods. 2, § 20 ods. 5, § 28 ods. 4 vypustiť slovo „najmä“, v § 8 ods. 1, § 44 ods. 2 upraviť odkaz, pretože § 3 sa nečlení na odseky, v § 12 ods. 2 poslednej vete, z dôvodu spresnenia, slová „podľa prvej vety“, nahradiť slovami podľa „druhej vety“, v odseku 12 upraviť poslednú vetu, pretože nie je zrozumiteľná a v odseku 13 poslednej vete slovo „uložené“ nahradiť slovom „uložený“, v § 14 ods. 2 slová „ministerstva financií“ nahradiť slovami „Ministerstva financií Slovenskej republiky“ a poznámky pod čiarou k odkazom 87, 88 a 90 zosúladiť s bodmi 22.3 a 23.4 prílohy č. 1 LPV, v § 20 ods. 2 a 3, § 26 ods. 2, § 28 ods. 3 slovo „pokiaľ“ nahradiť slovom „ak“, v § 24 ods. 4 slová „Ustanovenie odseku 1 až odseku 3 sa vzťahuje“ nahradiť slovami „Ustanovenia odsekov 1 až 4 sa vzťahujú“ , uvedené platí obdobne aj pre odsek 5, v § 45 ods. 4 vypustiť dvojbodku, poznámky pod čiarou k odkazom 9, 14, 20, 37, 38, 43, 53, 54, 60, 61, 67, 72, 74, 93, 96, 99, 107, 111, 112, 114, 117, 126 a 133 zosúladiť s bodom 23. 8 prílohy LPV). Obyčajná pripomienka Odoslaná 9.1.2017 Detail
OAPSVLÚVSR (Odbor aproximácie práva sekcie vládnej legislatívy Úradu vlády SR) K doložke zlučiteľnosti 3. Žiadame z bodu 3 písm. a) doložky zlučiteľnosti (sekundárnom práve prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva - po 30. novembri 2009) – 1. legislatívne akty pri citácií nariadenia (EÚ) č. 510/2014 vypustiť slová „v platnom znení“. Pri citácií nariadenia (EÚ) č. 508/2014 žiadame rovnako vypustiť slová „v platnom znení“ a slová „Ú. v.“, ktoré sú uvedené duplicitne. Taktiež pri citácií nariadenia (EÚ) č. 651/2014 žiadame vypustiť žiadame vypustiť slová „(Text s významom pre EHP)“ a slová „v platnom znení“. Obyčajná pripomienka Odoslaná 9.1.2017 Detail